Rīkojuma projekts 25-TA-16
Izdrukāts 29.07.2026. 23.43 - 1.0.VK Redakcija
Rīkojuma projekts 25-TA-16
Izdrukāts 29.07.2026. 23.43 - 1.0.VK Redakcija
Ministru kabineta rīkojums Nr. 161
Rīgā 2025. gada 18. martā (prot. Nr. 11 20. §)
Par valstij piederošās inženierbūves "Autoceļš V1103 posms km 0,000–4,206" Glūdas pagastā, Jelgavas novadā, nodošanu Jelgavas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Jelgavas novada pašvaldības īpašumā valstij piederošo inženierbūvi "Autoceļš V1103 posms km 0,000–4,206" (būves kadastra apzīmējums 54520010191001) 4,033 km garumā Glūdas pagastā, Jelgavas novadā (turpmāk – inženierbūve), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Jelgavas novada pašvaldībai inženierbūvi bez atlīdzības nodot valstij, ja tā vairs netiek izmantota šā rīkojuma 1. punktā minēto funkciju īstenošanai.
· 3. Pilnvarot Jelgavas novada pašvaldību parakstīt nostiprinājuma lūgumu par inženierbūves ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgās inženierbūves ierakstīšanai zemesgrāmatā.
· 4. Jelgavas novada pašvaldībai, nostiprinot zemesgrāmatā īpašuma tiesības uz inženierbūvi:
· 4.1. ierakstīt inženierbūvi zemesgrāmatā uz valsts vārda Satiksmes ministrijas personā vienlaikus ar Jelgavas novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Jelgavas novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt inženierbūvi un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt inženierbūvi ar hipotēku – nepiemēro, ja inženierbūve tiek ieķīlāta valsts aizdevuma nodrošināšanai, lai saņemtu Eiropas Savienības fondu atbalstu.

